पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन के दौरान आवश्यक उपभोक्ता वस्तुओं की दुकानों को सुबह सात बजे से 11 बजे तक ही खोले जाने का निर्देश जारी किया गया है। इसके बावजूद कुछ दुकानदार सरकारी निर्देशों की अवहेलना कर रहे हैं। इसी कड़ी में उदाकिशुनगंज एसडीएम राजीव रंजन कुमार सिन्हा ने दो दुकानदारों के खिलाफ कार्रवाई करते हुए दो दुकानों को सील कर दिया। गुरुवार को चौसा बजार में करीब 12 बजे एसडीएम राजीव रंजन कुमार सिन्हा के नेतृत्व में कई अधिकारी सड़क पर उतरे और पैदल मार्च किए। इस दौरान चौसा में खुली दो दुकानदारों के खिलाफ कार्रवाई करते हुए अगले आदेश तक सील कर दिया गया। एसडीएम राजीव रंजन सिन्हा ने बताया कि जो भी दुकानदार गाइडलाइन का अनुपालन नहीं करेंगे, उनके खिलाफ कड़ी से कड़ी कार्रवाई की जाएगी।
इस दौरान बीडीओ रीना कुमारी, सीओ राकेश कुमार सिंह व थानाध्यक्ष रवीश रंजन मौजूद भी थे।
थानाध्यक्ष ने बताया कि शिवम पुस्तक सेंटर, फोटो स्टेट एवं समीर सिलाई मशीन सेंटर चौसा को समय अवधि के बाद भी खुला रहने के कारण अगले आदेश तक सील कर दिया गया है। फल, सब्जी एवं किराना दुकानें सुबह सात से 11 बजे तक ही खुली रहेंगी। उन्होंने बताया कि जो दुकानदार निर्देशों की अवहेलना करते पाए जाएंगे, उनके विरुद्ध उचित कानूनी कार्रवाई की जाएगी। कहा कि नियमों की अनदेखी किसी भी सूरत में न करें। प्रशासन चौकसी बरत रहा है।
सुबह 11 बजे के बाद अधिकारियाें ने बंद कराई दुकानें
शंकरपुर | लॉकडाउन के दूसरे दिन गुरुवार की सुबह लोगों ने इसे सामान्य माना और सड़कों की तरफ निकलने का प्रयास किए। सुबह 11 बजे दुकानें खुली होने के कारण लोगों को पिछले वर्ष लगे लॉकडाउन का एहसास नहीं हो पा रहा था, लेकिन जैसे ही 11 बजा चौक-चौराहे की सड़कों पर प्रशासनिक अधिकारियों का काफिला निकल पड़ा। प्रखंड मुख्यालय में बीडीओ सरस्वती कुमारी, सीओ राजेंद्र कुमार राजीव, थानाध्यक्ष राजकिशोर मंडल, बीपीआरओ शैलेशचंद्र मिश्रा लॉकडाउन का सख्ती से पालन करने का निर्देश देते रहे। सीओ माइकिंग के जरिए घोषणा कर रहे थे कि लॉकडाउन का उल्लंघन करने वालों पर सख्त से सख्त कार्रवाई की जाएगी। वहीं उदाकिशुनगंज में कोरोना संक्रमण को रोकने के लिए सूबे में लागू लॉकडाउन के आदेशों का अनुपालन कराने के लिए
मंजौरा ओपी प्रभारी तिलेश्वर प्रसाद यादव ने मय फोर्स चौक-चौराहों पर गश्त करते रहे। उन्होंने कहा कि अनावश्यक घर से नहीं निकलें। जगह-जगह चेक पोस्ट लगाकर सभी छोटी बड़ी वाहनों की जांच की जा रही है। ओपी प्रभारी ने कहा कि असामाजिक तत्वों के खिलाफ कड़ी कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva hin_Deva zho_Hant eng_Latn